JOBO 24:22 SSO61SO - Tjhe! Modimo o boloka ba matla ka - Bible Search
22Tjhe! Modimo o boloka ba matla ka matla a wona; ya jwalo a ka tsoha, leha a ne a sa tshepe hoba a ka phela. Go dira kgopelo ya Tlhokomelo ya Ngwana wa Lefepša _ South African Government
Go dira kgopelo ya Tlhokomelo ya Ngwana wa Lefepša
Ka ga go dira kgopelo ya Tlhokomelo ya Ngwana wa Lefepša
Ge o nyaka go hlokomela ngwana yo a hlokago tlhokomelo le tšhireletšo ya batswadi ba gagwe ka madi, dira kgopelo yeo go Kgoro ya Tlhabollo ya Leago goba mokgahlong wo o dumeletšwego wa tšhireletšo ya bana.
Tlhokomelo ya ngwana wa lefepša e hlaloša gore ngwana yoo o hlokomelwa le go fiwa tšhireletšo ya lebakanyana ke motho yo e sego motswadi wa gagwe ka madi. Ngwana yoo o hlokomelwa le go šireletšwa ke motho yo a nago lemaswanedi a go dira bjalo etšwe e se motswadi wa ngwana ka madi.
ba a lahlilwe ke batswadi goba e le tšhiwana gomme a hloka tlhokomelo ya maleba
ba a na le mathata a monagano, a swerwa gampe, a hlorišwa ke motswadi, mohlokomedi goba motho yo a nago le maikarabelo le ditokelo tša botswadi mo ngwaneng yoo goba yo mongwe wa leloko la ngwana yoo goba motho yo a laolago ngwana yoo.
Ke mang yo e ka bago motswadi wa ngwana yo e sego wa madi?
Gore o kgone go hlokomela ngwana, o swanetše go:
o le motho wa maleba
ba o ikemišeditše ebile o nyaka go hlokomela ngwana yoo
ba o kgona go fana ka legae la maleba la go godiša ngwana
O ka kgona go hlokomela ngwana lebaka la go lekana le ka moo go hlalošitšwego ke taelelo ya kgorotsheko. Morago ga gore nako ye e filwego e fihle, mohlankedi a ka oketša nako yeo ka morago ga gore a lekole tigelo ya modirelaleago.
Dira kgopelo ya go hlokomela ngwana yo e sego wa gago ka madi ofising ya kgauswi le wena ya Kgoro ya Tlhabollo ya Leago goba mokgahlong wo o dumeletšwego.
O tlo romelwa go modirelaleago yo a tlogo dira dinyakišišo.
Modirelaleago o tlo lekola maemo a ngwana.
Gape le wena o tlo lekolwa go bona ge e le gore o na le maswanedi a go hlokomela ngwana yoo.
abitabiti ya go hlaloša gore ngwana yoo o hloka tlhokomelo (ge go le maleba)
setifikeiti sa matswalo a ngwana (ge go le maleba) – ge ngwana a e na le sona, modirelaleago o tlo thuša gore se hwetšwe
pukwana ya gago ya boitšhupo (ID).
Batswadi ba ngwana ba madi le ngwana ka boyena ba swanetše go amega kgopelong yeo.
Ge e le gore ngwana o lahlilwe goba batswadi ba gagwe ba hlokofetše, modirelaleago o tlo thuša ka go tsenya kwalakwatšo ka dikuranteng gomme a emele phetolo go tšwa setšhabeng lebaka la kgwedi.
Go ya ka moo pego yeo e tla bego e ngwadilwe ka gona, mohlankedi wa kgorotsheko a ka tšea sephetho sa gore ngwana yoo o nyaka tlhokomelo le tšhireletšo.
Mohlankedi yoo o tlo fa taelelo ya kgorotsheko ya go dumella gore ngwana a fiwe tlhokomelo ke motswadi yo e sego wa gagwe ka madi. Taelelo ya kgorotsheko e tlo bontšha maina a batswadi bao, a ngwaga yoo le gore o tlo dula le batswadi bao lebaka le lekae.
Go dira dinyakišišo le go phetha ka kgopelo go tlo fapana go ya ka kgopelo.
Tirelo ye ga e lefelwe.
Difomo ka moka di hwetšagala ofising ya kgauswi le wena ya Kgoro ya Merero ya Tlhabollo ya Leago.